Dewani teken appèl aan teen uitleweringsbevel na SAShrien Dewani en sy vermoorde bruid Anni. Die Britse minister van binnelandse sake het die week ŉ uitleweringsbevel geteken nadat ŉ Londense hof vroeër bevind het Dewani kan na Suid-Afrika uitgelewer word om verhoor te word. Hy word daarvan verdink dat hy die meesterbrein was agter die moord op sy vrou Anni in Kaapstad in November verlede jaar. Hy het beweer hulle was gekaap. Nog vier verdagtes is gedurende die ondersoek in hegtenis geneem naamlik Xolile Mngeni, Mziwamadoda Qwabe, Zola Tongo en Monde Mbolombo. Tongo het ŉ pleitooreenkoms met die staat aangegaan en dien reeds tronkstraf uit. Mbolombo is ŉ staatsgetuie en sal in die verhoor van Mngeni en Qwabe getuig wanneer die saak op 10 Februarie 2012 in die Kaapse hooggeregshof begin.